20.2.2013 Jurnalul Oficial al Uniunii Europene L 47/63 REGULAMENTUL DE PUNERE ÎN APLICARE (UE) NR. 145/2013 AL COMISIEI din 19 februarie 2013 de modificare a Regulamentului (CE) nr. 314/2004 al Consiliului privind anumite măsuri restrictive împotriva Zimbabwe COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 314/2004 al Consiliului din 19 februarie 2004 privind anumite măsuri restrictive împotriva Zimbabwe (!), în special articolul 11 literele (a) și (b), întrucât: (1) Anexa III la Regulamentul (CE) nr. 314/2004 enumeră persoanele care fac obiectul înghețării fondurilor şi a resurselor economice  în temeiul regulamentului menționat anterior. Anexa II la Regulamentul (CE) nr. 314/2004 enumeră autoritățile competente cărora le-au fost atribuite sarcini specifice legate de punerea în aplicare a regulamentului menționat anterior. (2) Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (?) identifică persoanele fizice și juridice cărora trebuie să li se aplice restricții, astfel cum se prevede la articolul 5 din decizia menționată anterior, iar Regulamentul (CE) nr. 314/2004 pune în aplicare decizia respectivă în măsura în care este necesar să se acţioneze la nivelul Uniunii. (3)  La 18 februarie 2013, Consiliul a decis să elimine anumite mențiuni din cadrul listei persoanelor şi enti- tăților cărora trebuie să li se aplice restricții. Prin urmare, anexa III la Regulamentul (CE) nr. 314/2004 ar trebui modificată, pentru a se asigura consecvența cu decizia Consiliului menționată anterior. (4) Ar trebui actualizată și anexa II la Regulamentul (CE) nr. 314/2004 pe baza celor mai recente informații furnizate de către statele membre cu privire la identificarea auto- rităților competente. (5) Prin urmare, Regulamentul (CE) nr. 314/2004 ar trebui modificat în consecință, ADOPTĂ PREZENTUL REGULAMENT: Articolul 1 Regulamentul (CE) nr. 314/2004 se modifică după cum urmează: (1) Anexa II se înlocuieşte cu textul anexei I la prezentul regu- lament. (2) Anexa III se modifică în conformitate cu anexa II la prezentul regulament. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 19 februarie 2013. () JO L 55, 24.2.2004, p. 1. () JOL 42, 16.2.2011, p. 6-23. Pentru Comisie, pentru președinte Șef al Serviciului Instrumente de Politică Externă